ร้าน VT แหนมเนือง เป็นร้านแหนมเนืองเจ้าดังในอุดร และปัจจุบันก็ขยายสาขามาทั่วถึงที่กทม. พร้อมกับบริการส่งแหนมเนืองอร่อยสุดคุ้มถึงบ้านด้วย ซึ่งแน่นอนว่าต้องเป็นที่รู้จักของใครหลายๆคน สำหรับสาขานี้ตั้งอยู่ที่ถนนโพศรี คือร้านเด่นสง่าจากตรงสี่แนกเลย มีที่จอดรถ สะดวกสบาย ในร้านมีขายของฝากขนม ของเล่น ของใช้ และของจากเวียดนามนิดๆหน่อยค่ะ

บรรยากาศร้าน ทำเอานุชทึ่งมากจริง ด้วยความยิ่งใหญ่ อลังการ ของทางร้าน พนักงานเยอะมากๆ และจัดระบบได้ดีมากๆ
จากหน้าร้านเราจะเห็นพนักงานยืนต่อแถวรอรับอาหารเลยค่ะ ที่นั่งด้านในแอร์เย็นฉ่ำ สว่างไสว โต๊ะมีเยอะ โต๊ะใหญ่ๆสำหรับหลายคนก็มีค่ะ

ด้าน บริการ รวดเร็ว ทันใจ ไม่ขาดตอน ถูกใจค่ะ

ในเรื่องของอาหารนั้น พวกร้านอาหารเวียดนามอย่าคาดหวังกับเมนูที่เยอะแยะละลานตา เมนูหลักๆมีเพียง 2 หน้าเท่านั้นค่ะ วันนี้มากันหลายคนเลยได้สั่งเยอะหน่อย จะมารีวิวให้ฟังกันนะคะ

-แหนมเนืองชุดใหญ่ หมู 10 ไม้ ราคา 210 บาท รสชาติมาตรฐานเหมือนตามกล่องเลย อร่อยค่ะ เครื่องเคียงมาเต็ม หมูเต็มคำ แป้งสิหมดก่อนหมู 55555555 คือคนชอบทานแหนมเนืองยังไงก็ไม่ผิดหวังแน่นอนค่ะ 

-แหนมใบมะยม ราคา 65 บาท เนื้อแน่นใช้ได้ แต่ว่าไม่เปรี้ยวอ่ะค่ะ เลยไม่ค่อยถูกใจเท่าไร เสิร์ฟมาเป็นแหนมสดๆเลย ลอกใบตองออกนิดหน่อย ใบมะยมใส่มาไม่มากค่ะ

-ปอเปี๊ยะทอดชุดใหญ่ ราคา 80 บาท อร่อยอ่ะ แล้วได้เยอะมาก คุ้มค่า ทานแล้วไม่เลี่ยนเลยค่ะ

-ขาหมูยัดไส้ ราคา 65 บาท เต็มปากเต็มคำ อร่อยดีค่ะ ทานเพลิน รสชาติไม่เค็มจัด

-กุ้งพันอ้อย 5 ไม้ 190 บาท 3 ไม้ 130 บาท หอม อร่อยดีค่ะ สาวกกุ้งพันอ้อย ห้ามพลาด เด้งๆ นุ่มๆ หอมอ้อย แอบเห็นเค้านึ่งหน้าห้องครัวด้วยค่ะ

-แหนมซี่โครงหมูทอด ราคา 65 บาท เฉยๆค่ะ แต่เนื้อก็เยอะดี แต่รสชาติเฉยๆ

-ไส้กรอกอีสาน ราคา 65 บาท เนื้อเยอะมากๆ เปรี้ยวอ่อนๆ แต่เราชอบเปรี้ยวเยอะๆเลยว่าเฉยๆในเรื่องของรสชาติ แต่เรื่องของ texture นี่โอเคมากๆเลยค่ะ

-บั่นฮ๋อย หมูทอดเสิร์ฟกับหมี่ ราคา 70 บาท ได้เยอะ ถือว่าคุ้มค้ามากค่ะ รสชาติใช้ได้เลยค่ะ ผ่าน

โดยภาพรวม ที่นี่อาหารรวดเร็ว สะอาด ราคาไม่แพง เมื่อเปรียบเทียบจากปริมาณ เป็นร้านที่มานั่งแล้วประทับใจเป็นที่สุด
เป็นอีกหนึ่งแลนด์มาร์คของจ.อุดร เลยค่ะ